edisnord/MILQA-question-generation huggingface dataset:
qgen: title: Második világháború context: Az első világháborút lezáró versailles-i béke megalázó feltételei és a nagy gazdasági világválság hozzájárult ahhoz, hogy az Adolf Hitler vezette Nemzetiszocialista Német Munkáspárt 1933-ban hatalomra jutott Németországban. Németország is romokban hevert a háború után: óriási infláció sújtotta az országot és a munkanélküliség soha nem látott méreteket öltött. Hitler, a korábbi katona a nemzetiszocialista párt élén került hatalomra 1933-ban, rögtön elkezdve a Harmadik Birodalom fölépítését. 1934-ben Hindenburg elnök halálával Hitleré lett a köztársasági elnöki cím is, aki nemsokára összevonta azt a kancellári szerepkörrel, ezzel ő lett a „Führer” (Vezér), hamarosan totális diktatúrát építve ki. Külpolitikájának deklarált célja volt a német lakta területek egyesítése, illetve a keleti irányú területszerzés, a „Lebensraum im Osten”. Így 1935-ben felmondta a békeszerződés által előírt katonai korlátozásokat, és gyors fegyverkezésbe kezdett. 1936. március 17-én Németország csapatai a locarnói egyezményt felrúgva bevonultak az addig demilitarizált Ruhr-vidékre.

Kérdések:
Miért jutottak hatalomra a nácik Németországban?
Hogy hívták Hitler pártját?
Harcolt az első világháborúban Hitler?
Mit jelent a Führer szó?
Kit hívtak Führernek?
Milyen külpolitikát hirdetett Hitler?
Németország miért fogott fegyverkezésbe az 1930-as évek közepén?
Mikor kötötték meg a versailles-i békét?
A locarnói egyezmény mit tartalmazott?
A locarnói egyezményt ki rúgta fel?
qgen: title: Második világháború context: Az első világháború következményeként Oroszország kiesett a nagyhatalmak sorából. A bolsevik hatalomátvétel és a vele járó polgárháború óriási veszteségekkel járt, egyesek 13 millióra teszik a szocialista rend felépítésével járó emberveszteséget. A Szovjetunióban 1924-ben, Lenin halála után Sztálin vette át a hatalmat. Mivel ez a térség nyersanyagban gazdag, de iparilag és gazdaságilag is elmaradott volt, nagyszabású ipari beruházásokkal, erőltetett ütemben javarészt a falusi parasztság rovására hajtottak végre fejlesztéseket. Ezeknek a beruházásoknak köszönhetően a 20. század közepére a Szovjetunió jelentős ipari-gazdasági nagyhatalommá fejlődött. A háború során a sztálini diktatúra 1941-től került a nyugati szövetségesekkel egy oldalra, de néhány dologban emlékeztetett Hitler nemzetiszocialista Harmadik Birodalmára: Sztálin is bebörtönöztette és kivégeztette valós vagy vélt ellenségeit, köztük a Vörös Hadsereg számos tisztjét, és ugyanúgy koncentrációs és munkatáborok hálózatát (Gulag) tartotta fenn. A sztálinizmus megítélése, a lenini politikához való viszonya, a nemzetiszocializmussal való párhuzamba állítása ugyanakkor mai napig történészviták tárgya.

Kérdések:
Mikor vette át a hatalmat Sztálin a Szovjetunióban?
Ki volt Sztálin elődje?
Mekkora áldozattal járt a bolsevik hatalomátvétel a Szovjetunióban?
Miért esett ki Oroszország a nagyhatalmak sorából az 1. világháborút követően?
Hogyan szerezte vissza nagyhatalmi pozícióját a Szovjetunió a XX. század közepére?
Mikor állt át a Szovjetunió a nyugati szövetségesek oldalára a 2. világháborúban?
Mik a közös vonások Hitler és Sztálin diktatúrája között?
Hogy hívták a koncentrációs táborok hálózatát a Szovjetunióban?
Mi a Gulag?
Kik szenvedtek leginkább az erőltetett iparosítás hatásaitól a Szovjetunióban?
Milyen nyersanyagokban volt gazdag a Szovjetunió?
Miért végeztette ki Sztálin a Vörös Hadsereg tisztjeit?
qgen: title: Második világháború context: A Lengyelország elleni német támadásra a közvetlen ürügy egy átlátszó provokáció, a gleiwitzi (ma: Gliwice) rádióadó elleni támadás szolgáltatta, amikor lengyel egyenruhába öltözött németek elfoglalták a határ menti kisváros rádióállomását. Az első harci eseményre 1939. szeptember 1-jén, hajnali 4 óra 40 perckor került sor, amikor a német légierő (Luftwaffe) bombázni kezdte a lengyelországi Wieluń városát. Ezzel az eseménnyel kitört a második világháború.
Az Egyesült Királyság és Franciaország már korábban megállapodott, hogy Lengyelországot nem hagyják Csehszlovákia sorsára jutni. 1939. szeptember 3-án ultimátumot küldtek Németországnak, amely a hadműveletek leállítását és a tárgyalások felvételét követelte. Mivel ez nem valósult meg, az Egyesült Királyság és Franciaország is hadat üzent Németországnak, de kisebb összetűzéseken kívül nem történtek háborús cselekmények, ezért hívják ezt furcsa háborúnak (drôle de guerre).

Kérdések:
Milyen ürüggyel támadták meg Lengyelországot a németek 1939-ben?
A 2. világháború mikor kezdődött pontosan?
Mi a Luftwaffe?
Mi történt 1939. szept. 1-jén?
Mikor üzent hadat a II. világháborúban az Egyesült Királyság Németországnak?
Miért üzent hadat Franciaország a németeknek a 2. világháborúban?
Az angolok és a franciák szövetségesek voltak a 2. világháborúban?
Kik között zajlott a furcsa háború?
Mikor volt a furcsa háború?
Kik álltak ki a lengyelek mellett a II. világháborúban?
Melyik országban van Gliwice?
Miért támadták meg valójában a németek a lengyeleket a 2. világháborúban?
qgen: title: Második világháború context: A német Wehrmacht gépesített csapatai a légierőtől támogatva gyors ütemben nyomultak előre, szétzilálva a keményen küzdő, de korszerűtlenségük miatt esélytelen lengyel erőket. Szeptember 17-én a szovjet haderő is átlépte a határt és megszállta a Molotov–Ribbentrop-paktumban megállapított területeket. Lengyelország sorsa ezzel véglegesen megpecsételődött és hadserege megsemmisült. A német–szovjet csapások alatt az ország nem tudott sokáig ellenállni. Szeptember 27-én Varsó kapitulált, Lengyelországot pedig a németek és a szovjetek felosztották egymás között, és ezzel megszűnt a keleti front.

Kérdések:
Miért nem volt esélyük a lengyel csapatoknak a németekkel szemben 1939-ben?
Mit tartalmazott a Molotov-Ribbentrop-paktum?
A szovjetek mikor lépték át a lengyel határt 1939-ben?
A második világháborúban a németek és az oroszok szövetségesek voltak?
Mi Lengyelország fővárosa?
Mikor adta meg magát Lengyelország a németeknek és szovjeteknek a 2. világháborúban?
Mikor szűnt meg a keleti front a 2. világháborúban?
Mi történt a második világháborúban a keleti fronton?
Mikor kötötték meg a Molotov-Ribbentrop-paktumot?
Kik kötötték meg a Molotov-Ribbentrop paktumot?
qgen: title: Második világháború context: A Szovjetunió elleni támadás tervét már 1941 elején jóváhagyták, és a Barbarossa kódnevet kapta. 1941. június 22-én három irányba indították el a támadást. Északon Leningrád felé kellett támadnia Wilhelm von Leeb Észak Hadseregcsoportjának, középen Szmolenszken át Moszkva felé tört előre Fedor von Bock Közép Hadseregcsoportja, délen pedig – (Galíciából kiindulva) Ukrajnán át a Donyec-medence és a Fekete-tenger felé – Gerd von Rundstedt Dél Hadseregcsoportja. A támadás teljesen meglepte a szovjeteket, és csak június 29-én szólított fel a Népbiztosok Tanácsa és az SZK(b)P Központi Bizottsága a fegyveres ellenállásra. Három hadseregcsoportot szerveztek meg: Vorosilov marsall északnyugati, Tyimosenko marsall nyugati, valamint Bugyonnij délnyugati frontját.

Kérdések:
Mi volt a Barbarossa terv?
Mikor döntötték el a németek, hogy letámadják az oroszokat a 2. világháborúban?
Mikor indult a német támadás a Szovjetunió ellen a 2. világháborúban?
Hány helyen indítottak támadást a németek a Szovjetunió ellen 1941 nyarán?
Milyen irányba indult német offenzíva a szovjetek ellen 1941 júniusában?
Ki volt a vezetője a német Észak Hadseregcsoportnak 1941 nyarán?
Ki vezette a német Közép Hadseregcsoportot 1941 nyarán?
A Dél Hadseregcsoportot ki vezette a Szovjetunió ellen 1941 június 22-én?
Kik voltak a német hadsereg vezetői a Szovjetunió ellen induló támadás során?
A második világháborúban számítottak rá a szovjetek, hogy a németek megtámadják őket?
Miért nem számítottak rá a szovjetek, hogy a németek megtámadják őket a második világháborúban?
Hány napba telt a szovjeteknek, hogy érdemben reagáljanak a német támadásra a II. világháborúban?
Kik voltak a szovjet csapatok vezetői a németek ellen 1941 nyarán?
qgen: title: Második világháború context: Miután 1943 márciusában a keleti fronton megszűnt a küzdelem, Hitler áprilisban utasítást adott a Kurszk melletti orosz kiszögellés megtámadására. A hadművelet – amely a „Citadella” fedőnevet kapta – megindítását kezdetben májusra tervezték, majd július elejére halasztották. Július 5-én észak felől a 9. hadsereg, dél felől a 4. páncéloshadsereg indította meg a támadást. Július 12-ig komoly sikereket értek el, de ekkorra kifulladt az offenzívájuk. Ezt kihasználva a szovjetek ellentámadást indítottak, és a németek belátták, hogy megbukott a hadművelet.
A kurszki győzelem után a rendelkezésre álló hadműveleti tartalékok bevetésével a szovjetek mind a kiszögelléstől délre, mind attól északra általános offenzívába kezdtek. A szovjet haderő augusztus 5-én elfoglalta Belgorodot, ezzel előttük lényegében megnyílt az út Harkov és a Dnyeper felé.

Kérdések:
Mi volt a Citadella hadművelet?
Mikor indult a Citadella hadművelet?
Mikor zajlott a kurszki csata?
Kik ütköztek meg Kurszknál a 2. világháborúban?
A kurszki csatában kik győztek?
Miért halasztották el a németek a Citadella hadműveletet?
Honnan támadtak a németek a kurszki csatában?
=6. Milyen irányból támadtak a németek Kurszknál 1943-ban?
Hol van Kurszk?
Ki foglalta el 1943. aug. 5-én Belgorodot?
Miért volt jelentős lépés a szovjetek számára Belgorod elfoglalása 1943 augusztusában?
Miért fulladt ki a német offenzíva 1943-ban Kurszknál?
qgen: title: Második világháború context: Belgorod elfoglalása után Harkov, majd Kijev felé törhettek előre. Eközben (augusztus 7-én) megkezdődött a harc Szmolenszk városáért. Októberben a város környékét is visszafoglalták, így már egészen Fehéroroszországig jutottak.1943 októberében átszervezték a szovjet haderőt. Délen négy új frontot hoztak létre, amelyek az 1–4. Ukrán Front elnevezést kapták. Az ezek alá rendelt hadtestek novemberre elvágták a Krímben állomásozó német alakulatokat, november 6-án ugyanis már Kijev is szovjet kézre került. A december 24-én kezdődött új offenzíva eredményeként az év utolsó napján Zsitomir is elesett.

Kérdések:
Mikor indítottak harcot a szovjetek Szmolenszk visszafoglalásáért a 2. világháborúban?
Hol van Szmolenszk?
Mikor szervezték át a szovjet hadsereget a 2. világháborúban?
Hogyan szervezték át a szovjet haderőt 1943 őszén?
Az 1-4. Ukrán Frontnak mi volt a feladata 1943 végén?
Az 1-4. Ukrán Front mikor jött létre?
A szovjetek mikor szerezték vissza Kijevet a németektől a 2. világháborúban?
Miért nem tudták megtartani a németek 1943-ban az általuk megszállt szovjet területeket?
Az 1-4. Ukrán Frontnak ki volt a parancsnoka?
qgen: title: Második világháború context: 1944 első napjaiban a szovjetek Bergyicsev vasúti csomópontért harcoltak, amit hamar sikerült elfoglalniuk. Január folyamán elfoglalták Kirovográdot, és Cserkaszi körzetében jelentős német erőket kerítettek be. Március elejére a 2. Ukrán Front már a Tarnopol–Proszkurov-vonalat is elérte. Ekkor azonban komoly német ellenállásba ütköztek, és két hétig komoly harcok zajlottak a térségben, de a németek nem bírtak a Vörös Hadsereggel és visszavonultak. Ennek köszönhetően március 29-én a szovjetek elérték a Dnyesztert. Eközben a 3. Ukrán Front Nyikolajev és Odessza felé vette az irányt. Április 10-én elesett Odessza is, így a frontvonal már a román határnál húzódott.
Északon Leningrád 890 napos ostrom után, 1944. január 27-én került újra szovjet kézre. Ezután a finnek visszaszorítására törekedett a szovjet sereg. Szeptemberben aláírták a finn–szovjet békeszerződést.

Kérdések:
Mikor folytak heves csaták a Bergyicsev vasúti csomópont körül a 2. világháborúban?
Hogyan haladt előre az 1-4. Ukrán Front 1944 elején?
Odesszát mikor foglalták vissza a szovjetek a németektől a 2. világháborúban?
Leningrád ostroma milyen hosszú volt a 2. világháborúban?
Mikor került vissza a németektől a szovjetekhez Leningrád?
Mi volt a következő célja a szovjeteknek a 2. világháborúban a németek visszaszorítása után?
A finnek és a szovjetek mikor kötöttek békét egymással a 2. világháborúban?
A finnek és a szovjetek ellenségek voltak a 2. világháborúban?
A németek és a finnek szövetségesek voltak a második világháborúban?
Hogyan védekezett a német haderő a szovjet ellentámadás ellen 1944-ben?
qgen: title: Második világháború context: Április 8-án a szovjetek elindították a Krím felszabadítására irányuló offenzívájukat. Az itt elszigetelt német 17. hadsereg védelmét Perekop környékén Tolbuhin egy héten belül áttörte, majd a 4. Ukrán Front és az Andrej Jerjomenko vezette hadseregcsoport elsöprő erejű támadásának köszönhetően május elején Szevasztopol felszabadult. A megmaradt német erőket tengeren menekítették át Romániába.
Németország látva a közelgő szovjet inváziót úgy döntött, hogy megszállja Magyarországot és Romániát azért, hogy elkerülje ezekben az országokban egy esetleges németellenes csoport hatalomra kerülését. A magyarországi megszállást márciusra időzítették, de a romániai megszállásról lemondtak Ion Antonescu hatására. Magyarországra 1944. március 19-én hajnali 4 órakor indult meg a német támadás, és egy nap alatt elfoglalták az országot.

Kérdések:
Mikor indult a szovjet támadás a Krím felszabadítása érdekében a II. világháborúban?
Milyen német haderő állomásozott a Krímben 1944 tavaszán?
Hol törte át a németek védelmi vonalát Tolbuhin a Krímben?
Mikor szabadították fel Szevasztopolt a szovjetek a német megszállás alól a 2. világháborúban?
Milyen módon menekült el a német hadsereg a szovjetek elől a krími kudarc után?
A románok a németek szövetségesei voltak a 2. világháborúban?
A németek miért szállták meg Magyarországot a 2. világháborúban?
Megszállták a németek Romániát a 2. világháborúban?
Mikor rohanták le a németek Magyarországot a 2. világháborúban?
Mennyi idő alatt foglalták el a németek Magyarországot a 2. világháborúban?
A románokat miért nem szállták meg a németek a 2. világháborúban?
Ki volt Tolbuhin?
Mivel védte ki Ion Antonescu a német megszállást a II. világháborúan?
Ki volt Ion Antonescu?
qgen: title: Második világháború context: A finn határvidéki harcok közben a szovjet csapatok dél felé vonultak. Július 18-án elfoglalták Pszkovot, majd Észtországot is visszafoglalták. Lettországban pár héttel később a németeket a Rigai-öbölnél bekerítették, és szeptemberben ellentámadásba lendültek. A szovjeteknek vissza kellett vonulniuk, amíg meg nem érkezett az erősítés. Októberben ismét előretörtek, és ekkor a németek Északi Hadseregcsoportját Rigától nyugatra bekerítették.
A szovjetek legjelentősebb hadműveletére (Bagratyion hadművelet) 1944. június 22-én került sor, amikor a német Középső Hadseregcsoport ellen megkezdték a támadást. Pár napos harcok után sikeresen áttörték a német erőket, majd megkezdték megállíthatatlan menetelésüket nyugat felé. Június 30-án átkeltek a Berezina folyón, július 8-án elfoglalták Baranavicsit, öt nappal később Vilniust. Egy másik szovjet hadtest július 4-én elfoglalta Minszket, majd július 28-án Bresztet. Ezzel Fehéroroszország felszabadult.
Eközben Lvov környékén is harcok bontakoztak ki, és július végére a Vörös Hadsereg csapatai elfoglalták a várost, majd Sandomierz felé vonultak.

Kérdések:
Mikor foglalták el a szovjet csapatok Pszkovot a 2. világháborúban?
Észtországot mikor foglalták vissza a németektől a szovjetek a második világháborúban?
Mi volt a szovjetek legjelentősebb hadművelete az északi fronton a második világháborúban?
A Bagratyion hadműveletnek mi volt az eredménye?
A Bagratyion hadművelet mikor indult?
Melyik német hadsereg harcolt a 2. világháborúban az északi fronton?
A németek mikor adták fel Minszket a 2. világháborúban?
Miért szenvedtek vereséget a németek a szovjetektől az északi fronton 1944-ben?
qgen: title: Második világháború context: 1940-ben a téli háború után Finnországnak le kellett mondani délkeleti országrészéről. Amikor tudomást szereztek arról, hogy a németek megtámadják a Szovjetuniót, a finnek elérkezettnek látták az időt arra, hogy visszaszerezzék az elvesztett területeket. Amikor 1941. június 22-én megkezdődött a Barbarossa hadművelet, a finnek is hadat üzentek a Szovjetuniónak. A támadást július 10-én indították meg, és hat nap alatt elérték a Ladoga-tavat. Szeptember 2-án elérték a korábbi finn-szovjet határt is. Ezután támadást indítottak Kelet-Karélia ellen, amelyet nagy nehézségek árán, de decemberben elfoglaltak.1942-ben a szovjetek ellentámadást hajtottak végre több helyen, de a finnek visszaverték, és 1944 júniusáig állóháború alakult ki. 1944. június 9-én a Szovjetunió megindította a nagy offenzívát, és július elején már a téli háborúban felállított Viipuri–Kuparsaari–Taipale-vonalon zajlottak a harcok. Június 20-án ismét szovjet uralom alá került Viipuri. Ezután tárgyalásokat kezdtek a fegyverletételről, amelyet szeptember 19-én kötöttek meg Moszkvában. A fegyverszüneti egyezményben Finnország ígéretet tett, hogy átáll a szövetségesek oldalára.

Kérdések:
Miért üzentek hadat a finnek a Szovjetuniónak a második világháborúban?
A Barbarossa hadműveletnek mi volt a célja?
Honnan kapta a nevét a Barbarossa hadművelet?
Mikor kezdődött meg a Barbarossa hadművelet?
A finnek mikor üzentek hadat a Szovjetuniónak a 2. világháborúban?
A finnek és a szovjetek ellenségek voltak a 2. világháborúban?
=4. A németek és a finnek szövetségesek voltak a II. világháborúban?
Mikor indult meg a finnek támadása a Szovjetunió ellen a második világháborúban?
A finn-szovjet békekötésre mikor került sor a 2. világháborúban?
Hol kötöttek békét egymással a szovjetek és a finnek a 2. világháborúban?
Miért állt át Finnország a szövetségesekhez a 2. világháború végén?
qgen: title: Második világháború context: Az angliai csatán a La Manche csatorna ellenőrzéséért vívott küzdelemsorozatot értjük. A náci hadvezetés a légtér ellenőrzését előfeltételnek tekintette Nagy-Britannia megszállásához. A csata dátumát a brit, illetve német források eltérően adják meg: az angolok 1940. július 10. és október 31. között, míg a németek 1940. augusztus közepétől 1941. május végéig.
Az angliai csata során a németek vadászrepülőkkel támadták meg az angol partokat és repülőket. Később Londont is bombázták, amiért korábban az angolok Berlinre is bombákat szórtak. Az angliai csata sikeréhez hozzájárult a jól kiépített radarrendszer, amely lehetővé tette, hogy már akkor tudomást szerezhessenek a német repülőgépekről, amikor azok még Franciaországban voltak. A csatát a németek elvesztették és Hitler a Szovjetunió felé fordította tekintetét.
A csata idején, azaz 1940. szeptember 27-én kötötte meg Berlinben Németország, Olaszország és Japán a háromhatalmi egyezményt, amelyben kimondták, hogy segítik egymást a szövetségesek ellen.

Kérdések:
Mi volt az angliai csata tétje a 2. világháborúban?
A németek számára miért volt fontos a La Manche csatorna ellenőrzése a 2. világháborúban?
Mikor zajlott az angliai csata a 2. világháborúban?
Miért adják meg eltérően az angol és német források az angliai csata dátumát a II. világháborúban?
Miért bombázta Hitler Londont?
=4. Miért bombázták a németek Londont a 2. világháborúban?
Ki győzött az angliai csatában a 2. világháborúban?
Az angolok miért kerekedtek felül a németeken az angliai csatában a 2. világháborúban?
Mikor kötötték meg a háromhatalmi egyezményt a II. világháborúban?
Kik kötötték meg a háromhatalmi egyezményt 1940. szeptemberében?
A háromhatalmi egyezményt hol kötötték meg 1940 szeptemberében?
Miről szólt a német, olasz és japán háromhatalmi egyezmény?
Az angolok és az olaszok ellenségek voltak a második világháborúban?
qgen: title: Második világháború context: 1944. augusztus végére a brit sereg elérte a francia-belga határt, és négy nap alatt 300 km-t nyomult előre az ország területén, és elfoglalták Brüsszelt és Antwerpent. Szeptemberben Montgomery azt javasolta Eisenhowernek, hogy Hollandia nyugati területeit egy merész hadművelettel – amely a Market Garden nevet kapta – szabadítsák fel. A terv az volt, hogy Eindhoven és Nijmegen hídjaihoz légideszantosokat dobnak le, és így a brit csapatok bekerítik a helyi német erőket, majd egészen Münsterig nyomulnak előre, és bekerítik a Ruhr-vidéket. A hadművelet azonban katasztrófába torkollott. Az Arnhemnél ledobott brit erők heves ellenállásba ütköztek, nem tudták megszerezni a hidat, így az egész hadművelet megbukott. A 35 000 bekerített katonából 17 000-ren meghaltak, eltűntek vagy megsebesültek.

Kérdések:
A brit hadsereg mikor jutott el a francia-belga határig a 2. világháborúban?
Mikor zajlott a Market Garden hadművelet?
Mi volt a Market Garden hadművelet célja a 2. világháborúban?
Kik azok a légideszantosok?
Sikeres volt a Market Garden hadművelet?
Miért bukott meg a Market Garden hadművelet?
Hány ember veszett oda a Market Garden hadművelet során?
Ki tervelte ki a Market Garden hadműveletet?
qgen: title: Második világháború context: Hitler, látva a közelgő szövetségeseket, októberben jelezte tábornokainak, hogy ellentámadást kíván végrehajtani a nyugati fronton. Az ardenneki offenzíva 1944. december 16-án indult; a német csapatok átlagosan 25–30 km mélyen törtek be az amerikai arcvonalba. A németek a csata idején amerikai egyenruhába öltözött ejtőernyősöket dobtak le szövetséges területre, csapatokat térítettek el, fontos információkhoz jutottak. Az időjárás felhős, ködös volt, így az szövetséges légierő nem támadhatta a német célpontokat. December 23-án kitisztult az égbolt, és komoly csapásokat mértek a Wehrmacht egységeire. 1945. január 3-án a szövetséges erők ellentámadásba mentek át, és a németeknek súlyos vereséget okozva győztek.

Kérdések:
Mikor indult az ardenneki offenzíva a 2. világháborúban?
A németek milyen sikereket értek el az ardenneki offenzíva során?
Hogyan zavarták meg a németek a szövetséges haderőket az ardenneki offenzíva során?
Milyen külső tényező segítette Hitler csapatait az ardenneki offenzívában?
Hogy hívták a német hadsereget?
=5. Mi volt Hitler hadseregének a neve?
Mikor indítottak ellentámadást a szövetségesek az ardenneki offenzíva során?
Kik győzedelmeskedtek az ardenneki offenzívában?
A németek veszítettek az ardenneki offenzívában?
Miért játszott döntő szerepet az időjárás az ardenneki offenzívában?
Az ardenneki offenzívában kik álltak szemben egymással?
qgen: title: Második világháború context: Franciaország megszállása után kettészakadtak a francia gyarmatok. Egyes részük a Vichy-kormányt, a másik a szabad francia mozgalmat támogatta. A nyugat-afrikai harcok kirobbantó momentuma az volt, amikor a britek 1940. július 10-én megtorpedózták a francia Richelieu csatahajót Dakarban. Augusztus 6-án Charles de Gaulle, a szabad francia mozgalom vezetője Conakryban egy szárazföldi hadjáratot javasolt Szenegál ellen, de ezt a britek nem támogatták, ezért szeptemberben brit hajókkal közelítette meg Szenegál fővárosát, Dakart. Szeptember 23-án megkezdődnek a hadműveletek a város ellen, de a britek nem tudták megsemmisíteni a várost védő francia hajókat.
A szabad francia mozgalom ekkor Gabonra támadt, ugyanis a közép-afrikai francia gyarmatok közül csak ez nem állt át az ő oldalukra. Október 27-én a Philippe Leclerc vezette kameruni, csádi, kongói sereg megtámadta Gabont. November 12-én elesett a főváros, Libreville.

Kérdések:
Mi robbantotta ki a harcokat Nyugat-Afrikában a második világháború idején?
Ki volt Charles de Gaulle?
Miért akart Charles de Gaulle hadjáratot indítani Szenegál ellen?
Dakar minek a fővárosa?
A britek támogatták a szabad francia mozgalmat?
Mi Gabon fővárosa?
A szabad francia mozgalom miért fordult Gabon ellen a második világháborúban?
Ki volt a Gabon elleni támadás vezetője a második világháborúban?
Sikerült megvédenie a francia erőknek Dakart a brit támadás ellen a második világháborúban?
qgen: title: Második világháború context: A háború folyamán mindkét fél élt a propaganda eszközeinek szinte teljes tárházával.
Az Amerikai Egyesült Államok több mint 200 000 különböző fajtájú plakátot nyomtatott. Ezeket a plakátokat legtöbbször közintézmények környékén helyezték ki, és témái között a toborzás, a haditermelés növelése szerepeltek. Számos képregény is született propaganda célból. Superman a német nyugati falat (Siegfried-vonal) támadta meg. Az ország olyan szórólapokat nyomtatott, amelyeket repülőgépekkel juttattak el ellenséges területre, hogy az ottani lakosságot és katonaságot megadásra késztessék. Hollywoodban filmeket is készítettek, ahol az olaszokat, a németeket, a japánokat ellenszenves tulajdonsággal ruházták fel. Bemutattak olyan filmet, ami a kémek ténykedéséről szólt; volt olyan film is, amelyben egy angliai háziasszony háborús éveit jelenítették meg. A rádiót arra is használták, hogy a kódolt üzeneteket célba juttassák.
A britek is hasonló módszereket használtak. A rádióban 23 nyelven sugározták propagandaanyagaikat.

Kérdések:
Milyen propaganda eszközöket használtak a 2. világháborúban az amerikaiak?
Népszerű propaganda eszköz volt a plakát a második világháborúban Amerikában?
Hányféle propaganda plakátot nyomtattak az USA-ban a 2. világháború ideje alatt?
A II. világháborúban milyen témákat népszerűsítettek a leggyakrabban az amerikai propaganda plakátok?
Superman milyen propaganda célokat szolgált a 2. világháborúban?
A propaganda szórólapokat milyen módon terjesztették a második világháborúban?
Siegfried-vonalnak mit hívtak?
Milyen propaganda filmeket készítettek Hollywoodban a 2. világháborúban?
Hol van Hollywood?
Hogyan használták a rádiót propaganda célokra a második világháborúban?
Hány nyelven sugárzott propaganda műsort a brit rádió a 2. világháborúban?
Milyen nyelveken sugárzott propaganda műsorokat a BBC a második világháború ideje alatt?
Milyen kódolt üzeneteket juttattak célba a rádión keresztül a szövetségesek a 2. világháborúban?
Hány propaganda film készült a második világháború során Hollywoodban?
qgen: title: Mátra context: A Mátra az Északi-középhegység egyik, vulkanikus eredetű tagja, amely 900 négyzetkilométeren terül el a Cserhát és a Bükk-vidék között. Itt található a mai Magyarország két legmagasabb hegycsúcsa, a Kékes (1014 m) és a Galya-tető (965 m). A 100 legmagasabb magyar hegycsúcs között 26 mátrai található, ezzel a 2. helyezett átlagmagasságban a Bükk-vidék után. Kiterjedése kelet-nyugati irányban 40–50 km, észak-déli irányban 15–22 km. A Kárpátok belső vulkáni övezetéhez tartozik, de formáit a miocén vulkánosság óta már jelentősen átalakították az utólagos szerkezeti mozgások és az erózió. Jelentős érckészlete miatt sokan kutatták kialakulását és vulkanizmusának történetét, de a geológusok között még a közelmúltban is viták zajlottak az egykori kitörési központok hollétéről.

Kérdések:
Mettől meddig tartott a miocén kor a földtörténetben?
A Mátra melyik hegységben található?
Hol található Magyarországon az Északi-középhegység?
Mekkora területen fekszik a Mátra?
Magyarországnak melyik a legmagasabb pontja?
Milyen magas Magyarország legmagasabb hegycsúcsa?
Mi Magyarország második legmagasabb hegycsúcsa?
Mennyivel magasabb a Kékes, mint Galya-tető?
Melyik Magyarország 100 legmagasabb hegycsúcsa?
Melyik Magyarország átlagban legmagasabb hegyvidéke?
A Bükk vagy a Mátra átlagos magassága a nagyobb?
Hány bükki hegycsúcs található Magyarország 100 legmagasabb hegycsúcsa között?
Hány kilométer széles a Mátra kelet-nyugati irányban?
A Mátra kelet-nyugati vagy észak-déli irányban szélesebb?
A Mátra része a Kárpátok hegyvonulatának?
Milyen állatok élnek a Mátrában?
Élnek medvék a Mátrában?
Milyen erők alakították ki a Mátrát?
Milyen növényfajok jellemzőek a Mátrára?
Mennyi eső esik évente a Mátrában?
Mik a Mátra turisták által leglátogatottabb pontjai?
Hány éves a Mátra?
qgen: title: Mátra context: A Mátra több, eltérő arculatú részre tagolódik. Félkörívű nyugati gerince a Nyugati-Mátrával (Muzsla, 805 m) kezdődik, melyet a Cserháttól a tektonikus eredetű Zagyva-árok választ el. A hegység központi része – a Magas-Mátra – hordozza a legmagasabb csúcsokat, bár ezt az elnevezést ritkán használják. A vonulat két fő szakasza a meredek, kőtengerekkel és zárt bükkösökkel borított Mátrabérc és a Kékes tömbje, amelyeket a Nagy-völgy tagol ketté. A Kékeshez közeli Sas-kőtől (898 m) kelet felé Keleti-Mátra néven folytatódik a fokozatosan lealacsonyodó főgerinc, mely végül a Tarna völgyénél ér véget. Dél felé a Mátraalja szőlőkkel borított lankái jelentik az átmenetet a hegyvidék és az Alföld között, míg északon Mátralába hegylábfelszínei ereszkednek alá a Zagyva felső szakaszát övező dombságra.

Kérdések:
Milyen területekre osztható a Mátra vidéke?
Mi választja el a Mátra nyugati részét a Cserháttól?
Mi a tektonika?
A Magas-Mátra két fő vonulatát hogy hívjuk?
Hol található a Mátrában a Nagy-völgy?
Milyen erdő borítja Mátrabércet?
Milyen magas a Sas-kő a Mátrában?
Mi határolja kelet felől a Mátrát?
Mátraalján mit termesztenek?
Milyen földrajzi egység köti össze a Magas-Mátrát az Alfölddel?
Az Alföld milyen irányban található a Mátrához képest?
A Mátra milyen irányban található az Alföldhöz képest?
Hol ered a Zagyva folyó?
qgen: title: Mátra context: A Mátra éghajlata a nagy relatív szintkülönbségek miatt mérsékelt övi hegyvidéki jellegű. Legmagasabb részei a szomszédos Alföldhöz képest jelentősebb előhegyek nélkül emelkednek 800-900 méterre, ezért a hegység déli oldalán különösen jól megfigyelhető a vertikális klimatikus tagoltság. Más hegységeinkhez hasonlóan a Mátrára is jellemző a mozaikszerű mikroklíma, amelynek oka a változatos domborzat és növényzet. Az évi középhőmérséklet felfelé haladva 0,3-0,4 °C-kal csökken 100 méterenként: a Gyöngyösi-medence 10 fokot meghaladó értékeivel szemben a Kékesen a 6 °C-ot sem éri az éves átlag. A hőmérséklet csökkenésével párhuzamosan egyre kiegyenlítettebbé válik a klíma; a környező völgyekkel, medencékkel ellentétben a hegytetőkön csak nagy ritkán süllyed −20 °C alá a minimum-hőmérséklet.

Kérdések:
Milyen a Mátra éghajlata?
Mi az oka a Mátra mozaikszerű mikroklímájának?
A Mátra mellett melyik hegységeinkre jellemző még a mozaikszerű mikroklíma?
Hogyan alakul a Mátrában az évi középhőmérséklet felfelé haladva?
Mennyi az éves középhőmérséklet a Kékesen?
Hány méter magasan van a Gyöngyösi-medence a Mátrában?
A Mátra hegycsúcsain mekkora a minimum hőmérséklet?
A hegycsúcsokon vagy a völgyekben alacsonyabb a hőmérséklet a Mátrában?
Mennyi a minimum hőmérséklet a Mátra völgyeiben?
Miért van hidegebb a Mátra völgyeiben, mint a hegycsúcsain?
qgen: title: Mátra context: Az évi átlagos csapadékmennyiség a tagolt felszín következtében igen változatos, a kevés csapadékmérő állomás adatai csak kisebb területre vonatkoztatva tekinthetők helyesnek. A legkevesebb csapadék a délkeleti fekvésű szélvédett völgyekben hullik (500–550 mm), míg a csúcsrégiókban 800 mm körül van az átlag, de az 1000–1100 mm-es éves összegek sem ritkák. Az utóbbi évtizedek enyhe átlaghőmérsékletű teleinek hatására sokat romlottak a hegység hóviszonyai, a kékesi hivatalosan mért hóréteg egyes szezonokban (1995–1996, 2004–2005, 2005–2006) azonban ma is megközelíti a méteres vastagságot. A legnagyobb hótakarót (146 cm) 1963. február 21-én mérték.
Télen gyakori jelenség a hőmérsékleti inverzió, amikor a Kárpát-medencében nyugalomba jutott hideg levegő fölé anticiklonális helyzetben viszonylag enyhe légtömeg áramlik. Ekkor a 600-800 méter feletti régiókban melegebb van, mint a hegység lábánál. A jelenséghez gyakran társul vastag rétegfelhőzet, amelyből csak a legmagasabb hegytetők emelkednek ki.

Kérdések:
Mennyi csapadék hullik a Mátrában évente?
Hány csapadékmérő állomás van a Mátra területén?
Hol esik a legkevesebb csapadék a Mátrában?
Mennyi csapadék hullik évente a Mátra délkeleti, szélvédett völgyeiben?
Hol esik a legtöbb csapadék a Mátrában?
Éves átlagban mennyivel több csapadék hullik a Mátra csúcsain, mint a szélvédett délkeleti völgyekben?
Mikor fedte a Kékest a legvastagabb hótakaró?
Milyen vastag volt a Kékesen a hótakaró 1963. február 21-én?
Az elmúlt három évtizedben melyik szezonokban közelítette meg a Kékesen mért hóréteg az egy métert?
Az elmúlt három évtizedben hány olyan szezon volt, amikor a Kékesen mért hóréteg vastagsága megközelítette az egy métert?
Hol lehet síelni a Kékesen?
Milyen jelenség a hőmérsékleti inverzió?
Milyen jelenség az oka annak, amikor a Mátrában a 600-800 méter felett melegebb van, mint az alatt?
qgen: title: Mátra context: A mátrai várépítések jóval a tatárjárás után kezdődtek meg, mivel a térség települései elnéptelenedtek. A Mátra ugyan nem várromjairól híres, mégis több középkori erődítmény látványos maradványa található itt:
Benevár: Mátrafüred (régi nevén Bene) feletti Benevár-bércen megmaradt romokat az 1980-as években tárták fel. Az Aba nemzetségbeli Csobánka-család építtette a 13. század közepén egy korábbi erődítmény helyén, akik Károly Róbert uralma alatt Csák Máté mellé álltak. A király emiatt 1327-ben leromboltatta a várat; azóta pusztul. Az 1980-as években alapjait feltárták és megerősítették.
Gyöngyöspata: Pata vezér a 10. század második felében építtethette várát a mai falu feletti 260 méter magas Várhegyen. Az erődítmény feltehetően a 13. század során elpusztult, 1460-ban Giskra cseh huszita vezér favárként erősíttette meg, de még abban az évben újra lerombolta Mátyás serege.
Hasznosi vár: a Pásztóhoz tartozó Hasznos település felett, a Hasznosi-víztározó fölé magasodó 330 m magas sziklacsúcson található. Cserteri vár néven is ismert. A 14. század elején épült vár csak a 18. században vált rommá.

Kérdések:
Milyen középkori várak romjai láthatóak ma is a Mátrában?
Hány középkori várrom van a Mátrában?
Hogy hívták régen Mátrafüredet?
Mikor kapta a nevét Mátrafüred?
Mikor tárták fel Benevár romjait?
Ki építtette a mátrai Benevárat?
Ki rombolta le a mátrai Benevárat?
Károly Róbert mikor uralkodott?
Csák Máté Károly Róbert ellensége volt?
Hányadik évszázadban rombolták le Benevárat a Mátrában?
Mikor élt Pata vezér?
Melyik településünk neve őrzi az egykori Pata vezér emlékét?
Mikor romboltatta le Mátyás király a gyöngyöspatai várat?
Hány méter magas sziklacsúcson épült fel a Hasznosi vár?
Miért vált rommá a 18. században a Cserteri vár?
Mit keresett Giskra cseh huszita vezér a Mátrában?
qgen: title: Mátra context: Kanázsvár: Mátraderecske és Recsk között található a vasútvonal mellett. A 14. vagy 16. században épült várnak ma is áll 15 méteres őrtornya.
Kisnánai vár: A Kompolti-család a 13. század közepétől fokozatosan építette ki e várat. 1546-ban török kézre került, ezt követően már nem állították helyre. A részben gótikus várromot az 1960-as években tárták fel.
Markazi vár: Építésének ideje nem ismert, de 1332-ben már állt a pápai tizedjegyzék szerint. Az Aba nemzetségbeli Csobánka-család emeltette. Eger 1552-es ostromának évében vette be a török, azóta romosodik.
Siroki vár: A Tarna völgyében fekvő Sirok feletti riolittufa kúpon emelkedő erődítmény a leglátványosabb a mátrai várromok közül. Már a honfoglalás előtti időkben is innen védték a környező területeket, majd az Árpád-korban Aba nemzetségbeliek birtokolták. 1320-ban királyi vár lett, később többször cserélt gazdát. A török ostrom nélkül vette be 1596-ban, majd hagyta el 1687-ben.

Kérdések:
Melyik középkori mátrai várnak áll még ma is a 15 méteres őrtornya?
Melyik két település van a legközelebb Kanázsvárhoz?
Milyen stílusban épült a Kisnánai vár?
A Kisnánai vár melyik részein fedezhetők fel gótikus jegyek?
A Kisnánai várat a Csobánka-család építette?
Mit tartalmaztak a pápai tizedjegyzékek?
Mikor ostromolták meg a törökök Eger várát?
Melyik a legszebb mátrai várrom?
Melyik királyunk vette birtokba Sirok várát 1320-ban?
Hány évig volt a törökök kezén a siroki vár?
A Mátra melyik várait birtokolta az Aba nemzetség?
Milyen anyag a riolittufa?
Hol folyik a Tarna?
qgen: title: Mátra context: A felsoroltakon kívül több a honfoglalás előttről származó föld- és kővár található a hegységben, amelyeket a középkorban is használtak vagy tovább bővítettek. Az Ágasvár várhelyének ma már alig maradt nyoma, a szomszédos Óvár hegyen viszont találhatók sáncok. A Galya-tető oldalában felismerhető – Magyarország mai területének legmagasabban fekvő várhelyei között számontartott – Galyavár és Nyesettvár sáncairól semmilyen történeti adat sincs, azonban mindkettőről feltételezik, hogy a középkorban megerősítették őket.

Kérdések:
Milyen honfoglalás előtti várak létezéséről tudunk a Mátrában?
Hol van Galyavár?
Milyen anyagból épültek várak a Mátrában a honfoglalás előtt?
Mikor volt a honfoglalás?
Honnan kapta a nevét a Galya-tető oldalában elhelyezkedő Nyesettvár?
qgen: title: Mátra context: A Mátra üdülőhelyei főleg a hegység központi részén, a Galya-tető és a Kékes tömbje köré csoportosulva találhatók. A Mátra nyugati, keleti és északi részén mérsékeltebb a turizmus.
Mátrafüred: a Gyöngyöshöz tartozó, 350 m magasságban fekvő üdülőhely mai nevét az 1920-as években kapta. Itt végződik a Mátravasút egyik szárnya; fő látványosságai az 1767-ben épült fogadalmi templom, a Bene-ház, a Palócmúzeum és a Kozmáry-kilátó. A településrész 2005-ben, népszavazáson Gyöngyöstől való függetlenedési szándékát fejezte ki.
Sástó: Magyarország egyik legmagasabban fekvő tava körül a 60-as évektől kiépült kemping és üdülőtelep. Jellegzetessége az olajfúró toronyból átalakított 50 m magas kilátó.
Mátraháza: a 650-700 méteren elterülő turisztikai központnál ágazik el a 24-es főút Kékestető felé. Több nagy szálló és a tüdőszanatórium tartozik hozzá, legismertebb épülete az 1930-ban átadott „Pagoda”. Mátraházának Mátrafüreddel szemben nincs állandó lakója.

Kérdések:
A Mátra mely részeit látogatja a legtöbb turista?
Hány méter magasan van Mátrafüred a tengerszint felett?
Honnan kapta a nevét Mátrafüred?
Mátrafüred mikor kapta a nevét?
Hol halad a Mátravasút?
Mit érdemes megnézni Mátrafüreden?
Mikor épült a mátrafüredi fogadalmi templom?
Mit állítanak ki a mátrafüredi Bene-házban?
Kik azok a palócok?
Hol van a Mátrában a Palócmúzeum?
Honnan kapta a nevét a Kozmáry-kilátó?
Mátrafüred Gyöngyöshöz tartozik?
Miért akart függetlenné válni Gyöngyöstől Mátrafüred?
Melyik tó fekszik a legmagasabban Magyarországon?
Milyen magas a sástói kilátó?
Milyen funkciót töltött be egykor a sástói kilátótorony?
Találtak valaha olajat Sástón?
Melyik út vezet fel Kékestetőre?
Mátraháza vagy Mátrafüred fekszik magasabban?
Melyik a Mátra legelegánsabb szállodája?
qgen: title: Mátra context: Kékestető: hazánk legmagasabb csúcsa körül is kialakult egy üdülőközpont, melynek jelképe a tévétorony és a hotelként működő andezittorony. Meredek északi és lankásabb nyugati sípályája és sífutó útjai miatt – megfelelő hóviszonyok esetén – télen különösen nagy népszerűségnek örvend.
Galyatető: az ország második legmagasabb hegycsúcsa szintén a második világháború előtt vált nyári és téli üdülőhellyé. Egykori Nagyszállója ma is hotelként működik. A közeli Piszkés-tetőn csillagvizsgáló üzemel.
Mátraszentimre: az ország legmagasabban (780–810 m) fekvő községéhez tartozik Mátraszentistván, Mátraszentlászló, Bagolyirtás és Fallóskút. Nevezetességeik a tájház, a Három falu temploma és a fallóskúti búcsújáróhely, Szentkút.
Parád: A hegység északi részén, a Parádi-Tarna völgyében található falu a Keleti-Mátrához legközelebb eső turistaközpont. Nevezetessége a kocsimúzeum és a parádfürdői gyógyvíz, amelyet palackoznak is. A közeli Parádsasvár kastélyáról híres.

Kérdések:
Melyik Magyarország legmagasabb pontja?
Kékestető milyen magasan van?
Hány sípálya van Kékestetőn?
Kékestető melyik sípályája alkalmasabb kezdők számára?
Szokták hóágyúzni a kékestetői sípályákat?
Mettől meddig tart a síszezon Kékestetőn?
Lehet sífelszerelést bérelni Kékestetőn?
Hol van a mátrai csillagvizsgáló?
Hány méter magasan van Magyarország legmagasabban fekvő községe?
Mátraszentimrének hány állandó lakosa van?
Miért érdemes ellátogatni a parádi kocsimúzeumba?
Melyik megyében van Parád?
Mire jó a parádfürdői gyógyvíz?
Ki tervezte a parádsasvári kastélyt?
A parádsasvári kastély látogatható?
qgen: title: Mátyás-templom context: Az egyházi hagyomány szerint eredetileg román stílusban építették, és szentelték fel Szent István király parancsára 1015-ben, de 1241-ben a mongol invázió során megsemmisült, bár erre kevés utalás található. A jelenlegi épület késő gótikus stílusban épült a 14. század második felében, a 19. század végén pedig alapos átépítésen esett át. Ez volt a Középkori Buda második legnagyobb temploma és a középkori Magyar Királyság hetedik legnagyobb temploma. Helyszíne volt a „Mária-csodának”. 1686-ban, amikor a Szent Liga megostromolta az akkor török kézen lévő Budát, a templom fala ledőlt az ágyútűz miatt. Kiderült, hogy mögé egy régi fogadalmi Madonna-szobor volt elrejtve. Amint Szűz Mária szobra megjelent az imádkozó muszlimok előtt, a helyőrség morálja összeomlott, és a város még aznap újra a keresztények kezére került.

Kérdések:
Milyen stílusban épült eredetileg a Mátyás-templom?
Mikor szentelték fel az eredeti Mátyás-templomot?
Mi volt a neve az 1015-ben felszentelt épületnek?
Látható-e ma a Mátyás-templom előtt román stílusban épült korábbi templom?
Milyen stílusú a ma látható Mátyás-templom?
Mi az a Szent Liga?
Muszlim vagy keresztény a Szent Liga?
Hol állt a középkorban Buda legnagyobb temploma?
qgen: title: Mátyás-templom context: Az évszázados oszmán megszállás alatt az egyházi kincstárt többször átmenekítették Pozsonyba, majd Buda elfoglalása (1541) után a templomot a fővárosi mecsetté alakították át, melynek során a templomon belüli késő gótikus freskók megsemmisültek. Buda felszabadulása után megkezdődött a barokk stílusú restaurálás, de 1874–1896 között, Schulek Frigyes tervei szerint a 13. századi gótikus állapotára állították vissza. A második világháborúban Budapest ostroma alatt a németek, majd a szovjetek is táborként használták 1944–1945-ben Magyarország szovjet megszállása alatt. A templomot 1950 és 1970 között a magyar kormány finanszírozásával nagyrészt felújították. A harangtornyot helyreállították, a belső festmények és freskók felújításával együtt. A háború alatt megsemmisült ötmanuálos orgonát 1984-ben újították és szentelték fel.

Kérdések:
Melyik időszakban semmisültek meg a Mátyás-templom késő gótikus freskói?
Milyen a Mátyás-templom orgonája?
Ki fizette a Mátyás-templom 1970-re elkészült felújítását?
Milyen célt szolgált a Mátyás-templom a második világháborúban?
Milyen stílusban készültek Schulek Frigyes tervei a Mátyás-templomhoz?
qgen: title: Mátyás-templom context: A templom Hunyadi Mátyás uralkodása alatt érte el középkori virágzásának tetőpontját. A király felépíttette a délnyugati harangtornyot, a hazai gótikus építészet egyik legnagyszerűbb alkotását. A rajta elhelyezett Mátyás-címer felirata szerint a torony 1470-re készült el. A harangtorony, elpusztult sisakjától eltekintve ma is az ekkor nyert formáját őrzi, jóllehet a 19. század végén kőanyagának teljes cseréje elkerülhetetlenné vált. A kóruskarzatot támasztó nagy ív oszlopfője azonban ma is eredetiben őrzi kőindái között Hunyadi János, Mátyás és László arcképét.
Mátyás királyi oratóriumot is emelt a templom déli szentélye mellé, ez azonban a török hódoltság ideje alatt teljesen elpusztult. Ekkor, a 15. század végén kezdhették meg az északnyugati torony kiépítését is, amely a török hódítás előtt a sisak kivételével már készen állott – ma azonban már csak Erhard Schön 1541-ben készült metszete őrzi emlékét.

Kérdések:
Milyen stílusú a Mátyás-templom délnyugati harangtornya?
Mikor lett készen a Mátyás-templom délnyugati harangtornya?
Mi történt a Mátyás-templom délnyugati harangtornyának sisakjával?
Kiknek az arcképét láthatjuk a délnyugati harangtorony oszlopfőjén?
Mikor pusztult el a királyi oratórium?
Mi az a királyi oratórium?
Áll-e ma a Mátyás-templom északnyugati harangtornya?
Hol helyezkedett el a királyi oratórium a Mátyás-templomban?
Ki volt Hunyadi János?
Mi volt a vezetékneve Mátyás királynak?
=8. Milyen nevű családból származott Mátyás király?
qgen: title: Mátyás-templom context: Buda 1526. évi első török megszállása során a főtemplom középkori tetőszerkezete és berendezésének nagy része is megsemmisült. Az újjáépült Boldogasszony-templomot 1541-ben, Buda végleges elfoglalása után a törökök sebtében mecsetté alakították át, hogy I. Szulejmán szultán itt adjon hálát Allahnak a győzelemért. Berendezését, oltárait kidobálták, festett falait lemeszelték. Míg a többi budavári templomot a mohamedánok elpusztították, a Mária-templom – mint Eszki dzsámi, vagyis Öreg Mecset – fennmaradt. A rombolást persze nem kerülhette el teljesen: a megszállók Mátyás királyi oratóriumát, az északi tornyot, a Garák kápolnáját és az oldalkápolnákat elbontották, hogy köveiket máshol hasznosítsák.

Kérdések:
Mikor szállták meg először a törökök Budát?
Mikor foglalták el véglegesen a törökök Budát?
Mi történt a Mátyás-templommal 1541-ben?
Kik voltak a Garák?
Mi történt a Mátyás-templom oldalkápolnáinak köveivel a török megszállás idején?
Milyen nevet adtak a törökök a Boldogasszony-templomnak?
=5. Mi lett a neve a török időkben a Mátyás-templomnak?
Mi a másik neve a budai Boldogasszony-templomnak?
Ki volt a török szultán Buda elfoglalásakor?
Járt-e I. Szulejmán Budán?
Mit jelent a török eszki szó?
Mit csináltak a törökök a Mátyás-templom falaival?
Hány templomot pusztítottak el a mohamedánok Budán?
qgen: title: Mátyás-templom context: A templom Buda visszafoglalása (1686) után először a ferences, majd a jezsuita rend tulajdonába került, amely azt barokk stílusban állította helyre. 1688–1702 között északi oldalához hatalmas kollégiumot, déli oldalához pedig 1702–1714 között háromemeletes szemináriumot építtetett, így az eredetileg szabadon álló templom egy nagy kiterjedésű épületegyüttes részévé lett. Ezzel az épület, bár nagyszerű lelkipásztori munka színterévé vált, szinte minden középkori ékességét elveszítette, levakolt külső homlokzata egyenesen jelentéktelenné vált.
Esterházy Pál nádor 1690-ben építtette föl az új barokk főoltárt, 1696-ban Pálffy Miklós tábornok előcsarnokot építtetett a főkapu elé, ugyanebben az évben Mátyás tornyát már barokk hagymasisak koronázta. 1707-re alakult ki a Loretói kápolna. 1719-ben toronyórát kapott, nem sokkal később felépítették oldalkápolnáit, és a Menyasszony-kapu helyén az új sekrestyét.

Kérdések:
Mikor foglalták vissza Budát?
Kik foglalták vissza Budát?
Kik voltak a Mátyás-templom tulajdonosai 1686 után?
Mit építtettek a jezsuiták a Mátyás-templom mellé?
Hány emeletes volt a Mátyás-templom mellé épült kollégium?
Hány emeletes volt a Mátyás-templom mellé épült szeminárium?
Milyen stílusban készült el 1690-ben a Mátyás-templom főoltára?
Mikor épült a Mátyás-templom Menyasszony-kapuja?
Mikor készült el a Mátyás-templom toronyórája?
Hol volt 1719 előtt a Mátyás-templom sekrestyéje?
Ki építtette a Mátyás-templom előcsarnokát?
Milyen formájú volt 1696-ban a Mátyás-templom Mátyás tornyának sisakja?
Miért vették át a jezsuiták a Mátyás-templomot a ferencesektől?
Milyen volt a Mátyás-templom külső homlokzata a XVII. század elején?
qgen: title: Mátyás-templom context: Az 1723. évi nagy budai tűzvészben a templom is leégett. A tűz megolvasztotta harangjait, elpusztította orgonáját, bedöntötte oromzatát, bezúzta boltozatait és a déli harangtorony sisakját is, amelynek helyére 1737-re már egy kettős hagyma alakú barokk sisakot építettek. 1748-ban villám sújtotta: tönkrement főoltárát csak 1760-ban sikerült pótolni.
A barokk átalakításoknak számos középkori elem esett áldozatul; a templom homlokzatának eredeti karakteréből csak a Mátyás-torony néhány meghagyott ablaka őrzött valamit.
A jezsuita rend feloszlatása (1773) után a templom kegyura Buda város (később Budapest) tanácsa lett, a templomhoz épült kollégium és rendház állami tulajdonba került.

Kérdések:
Mi történt 1723-ban a Mátyás-templom harangjaival?
Mi volt Budán 1723-ban?
A tűzvész után hány évvel épült ujjá a Mátyás-templom déli harangtornyának sisakja?
Milyen alakú lett 1737-ben a Mátyás-templom déli harangtornyának sisakja?
Hány év után pótolták a Mátyás-templom villám sújtotta főoltárát?
Mi történt a Mátyás-templom főoltárával 1748-ban?
Mikor oszlatták fel a jezsuita rendet?
Miért oszlatták fel a jezsuita rendet?
Ki volt a Mátyás-templom kegyura 1773 után?
Mi történt a Mátyás-templom mellé épült kollégiummal 1773 után?
Mi őrzi a Mátyás-templom homlokzatának eredeti karakterét?
Mikor készült a Mátyás-templom orgonája?